Col·legi de Metges de Barcelona – El blog del teu col·legi professional\nEtiqueta: Col·legi de Metges de Barcelona\nDesprés de l’experiència de les sis onades de pandèmia, què caldria fer de manera diferent per potenciar l’atenció primària (AP)?\n26/04/2022 Deixa un comentari\nAquesta ha estat La Qüestió del número 162 de la Revista COMB. I aquestes les respostes que ens han donat els quatre participants:\nContinua la lectura de “Després de l’experiència de les sis onades de pandèmia, què caldria fer de manera diferent per potenciar l’atenció primària (AP)?” →\nLa Qüestió: Creus que el fet de ser dona condicionarà d’alguna manera el teu futur a la professió mèdica?\n25/05/2021 26/05/2021 Deixa un comentari\nAnna de Daniel i Bisbe, R1 d’Hematologia i Hemoteràpia a l’Hospital Clínic de Barcelona\nSí, tot i que en els últims anys la situació de la dona a l’entorn sanitari ha millorat, és indubtable que encara queda feina perfer.Les dones suposem més del cinquanta per cent de les facultatives, però en canvi tenim poca visibilitat en posicions de responsabilitat. Els rols assignats tradicionalment i la maternitat diﬁculten la progressió professional en entorns on hi ha poca conciliació amb la vida personal i familiar. Durant els primers anys de residència les diferències no són tan clares, però els anys i ser mare són un punt d’inﬂexió, ja que suposen una pausa a la carrera professional mèdica i investigadora. La millora de les condicions laborals i l’ús de la baixa paternal poden igualar homes i dones al món mèdic i permetre que ser mare no sigui un impediment per arribar a posicions de lideratge.\nContinua la lectura de “La Qüestió: Creus que el fet de ser dona condicionarà d’alguna manera el teu futur a la professió mèdica?” →\nDediquem l’any 2021 al doctor Jaume Ferran i Clua, descobridor de la primera vacuna del còlera\n20/04/2021 Deixa un comentari\nEl Col·legi de Metges de Barcelona (CoMB) dedica l’any 2021 a commemorar la figura del doctor Jaume Ferran i Clua (1851-1929), metge i bacteriòleg català que, entre altres mèrits científics, va descobrir la primera vacuna contra el còlera. En el context de la campanya mundial de vacunació enfront de la COVID-19, el CoMB vol posar de relleu i reivindicar la trajectòria d’aquest professional, cabdal en la història recent de la medicina per la seva contribució en la recerca i el seu esperit innovador i, més concretament, per l’obtenció de vacunes contra diverses malalties.\nContinua la lectura de “Dediquem l’any 2021 al doctor Jaume Ferran i Clua, descobridor de la primera vacuna del còlera” →\nLaia Ferrer: “La salut materna és un dels millors indicadors del nivell de salut d’un país i alhora és dels més desiguals a escala global”\n11/03/2021 10/03/2021 1 comentari\nAmb 19 anys, Laia Ferrer va viure la seva primera experiència com a cooperant. Encara era estudiant de Medicina quan va viatjar a Etiòpia per fer voluntariat a un orfenat i va ser llavors quan va decidir que orientaria la seva carrera cap a un camp que li permetés continuar treballant en cooperació. Es va especialitzar en Ginecologia i Obstetrícia i amb Metges Sense Fronteres ha treballat vinculada a projectes de salut de la dona en països com el Iemen, l’Afganistan o Sierra Leone. L’any 2020 va aconseguir una Beca Dr. José Luis Bada amb la qual està cursant el Màster en Salut Global d’ISGlobal mentre combina la seva tasca assistencial a l’ASSIR Esquerra de Barcelona.\nContinua la lectura de “Laia Ferrer: “La salut materna és un dels millors indicadors del nivell de salut d’un país i alhora és dels més desiguals a escala global”” →\n18/01/2021 1 comentari\nLa terminologia relacionada amb la pandèmia causada pel coronavirus SARS-CoV-2 ha format part durant els darrers mesos de la realitat quotidiana dels professionals sanitaris, dels informadors i divulgadors científics i de milions de persones arreu del món. Molts d’aquests termes són sigles. I aleshores sorgeix la pregunta: tenen plural les sigles? En aquest apunt mirem de respondre aquesta qüestió.\nContinua la lectura de “TERMCAT: Tenen plural les sigles: les UCI o les UCIs?” →\n‘Confinats’, un llibre solidari amb 100 testimonis sobre el confinament\n24/11/2020 24/11/2020 Deixa un comentari\nJosep Maria Vallès, periodista santcugatenc, ha publicat el llibre Confinats (Viena Edicions, 2020), on recull 99 relats escrits per diverses persones que expliquen com van viure el confinament domiciliari que va tenir lloc a l’Estat entre el 15 de març i el 2 de maig d’enguany a causa de l’alerta sanitària generada per la pandèmia de COVID-19. Tots els beneficis d’aquesta publicació es dedicaran a la investigació de la COVID-19, a través de la Fundació La Marató de TV3.\nContinua la lectura de “‘Confinats’, un llibre solidari amb 100 testimonis sobre el confinament” →\nSergio España: “Per fer cooperació és necessari entendre el que està vivint la persona que tens al davant i saber posar-te en el seu lloc”\n04/02/2020 04/02/2020 Deixa un comentari\nVa ser en un viatge a l’Índia que el Sergio España va canviar la manera de veure el món. Tenia 19 anys i feia tercer curs de Medicina a la Universitat de Màlaga. L’experiència el va abocar a interessar-se seriosament pel món de la cooperació fins al punt de convertir-se avui dia en el motor de la seva vida, tant en el vessant personal com professional.\nS’ha especialitzat en medicina tropical i malalties infeccioses, fa recerca clínica i ha treballat com a metge cooperant sobre el terreny a Nepal, Perú, Sri Lanka i Grècia. És director i coordinador de projectes sanitaris de l’ONG Ayuda Sri Lanka i ha col·laborat amb Creu Roja en el programa d’atenció domiciliària per a pacients amb VIH. L’any passat va aconseguir una de les beques Dr. José Luis Bada en cooperació que atorga el CoMB amb la qual ha pogut aprofundir en el coneixement de les malalties tropicals. Com ell mateix diu, el camí de la cooperació és llarg i difícil, però està feliç de veure totes les oportunitats que té al davant: Àfrica l’espera.\nContinua la lectura de “Sergio España: “Per fer cooperació és necessari entendre el que està vivint la persona que tens al davant i saber posar-te en el seu lloc”” →\nTecnologies basades en el grafè: una nova oportunitat per al sector ‘healthcare’\n21/01/2020 Deixa un comentari\nQuines oportunitats ofereixen les tecnologies basades en el grafè i quin impacte poden tenir en el sector healthcare? L’àrea d’Emprenedoria del Col·legi, conscient de la revolució que pot suposar aquest material, va organitzar, juntament amb Graphene Flagship i l’Institut Català de Nanociència i Nanotecnologia, el Graphene Connect & Health Investment Forum, amb l’objectiu de fomentar l’interès de la indústria healthcare en aquesta nova matèria i cercar sinergies per desenvolupar projectes col·laboratius.\nContinua la lectura de “Tecnologies basades en el grafè: una nova oportunitat per al sector ‘healthcare’” →\nAdaptar el món als ulls dels pacients amb baixa visió\n16/01/2020 Deixa un comentari\nEn Biel va nàixer amb baixa visió. Una discapacitat visual que li provoca problemes per baixar les escales, travessar el carrer i, fins i tot, per reconèixer els seus pares, Constanza Lucero i Jaume Puig. Com que al mercat no existia cap solució que pogués millorar la qualitat de vida i l’autonomia del seu fill, van decidir crear-ne una. Així va nàixer l’start-up Biel Glasses, on desenvolupen unes ulleres intel·ligents que són capaces d’entendre l’entorn on es mou la persona amb baixa visió i mostrar-li.\nContinua la lectura de “Adaptar el món als ulls dels pacients amb baixa visió” →\n2020, l’any del Dr. Antoni Trias i Pujol\n14/01/2020 Deixa un comentari\nDr. Antoni Trias i Pujol. Font: Galeria de Metges Catalans\nDediquem l’any 2020 al Dr. Antoni Trias i Pujol, un dels metges més destacats durant els anys de la República, impulsor de la Universitat Autònoma de Barcelona i de l’Escola d’Infermeres de la Generalitat de Catalunya. Trias i Pujol va ser un dels cirurgians més innovadors i actius de l’època, encapçalant una renovació profunda del sistema universitari i sanitari català.\nContinua la lectura de “2020, l’any del Dr. Antoni Trias i Pujol” →


Volta al pic de Cagire | Engarrista\nLloc de sortida: Coll de Menté Bots, Alta Garona (França)\nDistància: 34,50 quilòmetres\nDificultat: IBP=46 / Blava\nSensació de dificultat: Fàcil Tot pista en bon estat\nCartografia: Aspet / Pic de Maubermé IGN (1:25.000)\nColl de Menté 00:00 00:00 0,0\nColl de la Couage 01:00 01:00 11,5\nCabana d'Arguenos 00:30 01:30 15,0\nColl de Caube 00:25 01:55 17,6\nColl de Menté 02:00 04:20 34,5\nSeguim avançant en les vacances que ens porten de ruta pel vessant nord dels Pirineus en direcció oest. Després de passar uns dies al Coserans, ara entrem a l'Alta Garona. El dia anterior vam fer un agradable trajecte per carreteres secundàries el més a prop possible de l'eix axial pirenenc creuant el coll del Portèth d'Aspèth (Portet d'Aspet en francès), ben conegut pels aficionats al ciclisme. Vam continuar per una carretera molt bonica per la vall del riu Ger, i vam pujar al coll de Menté. Una mica més amunt hi ha la petita estació d'esquí de Mourtis, on vam passar la nit. El dia següent vam tornar uns metres més avall, al coll de Menté, també molt conegut pels ciclistes d'asfalt. És un coll ample i obert per on després baixarem cap a la riba del riu Garona, però abans hi farem una ruta en bicicleta.\nAl coll de Menté hi ha un aparcament força gran amb una font d'aigua fresca. També hi ha un alberg i un bar. Al mateix coll neix el vial per acabar de pujar fins a l'estació d'esquí de Mourtis. Un cop equipats i amb les bicicletes a punt sortim pedalant del costat de la font. Aquí marxa en direcció nord la ruta forestal de Soulan, una pista de terra que contorneja els vessants oest, nord i est del pic de Cagire (1.912 m.), un cim de vessants suaus amb lloms d'herba que acaba amb forma punxeguda. És un cim poc destacat, però que ofereix una panoràmica extensa dels Pirineus, especialment els cims de l'Aran i la zona de la Maladeta. Una curiositat que vaig saber més tard: la foto de la portada del clàssic llibre Los 3.000 m. de los Pirineos, de Luis Alejos (Sua Edizioak, 1996) està feta des del cim d'aquesta muntanya que avui revoltarem en bicicleta.\nComencem a pedalar de pla per una pista que al començament és força trencada, però que de seguida s'arregla. Aviat comencem a baixar suaument, i adaptem la velocitat al fet d'anar amb el Fum, el nostre gos. En condicions normals aquesta baixada seria ràpida, ja que la pista és bona. Anem perdent alçada suaument per dins d'un bosc frondós amb arbres de notables dimensions. La pista és tancada al trànsit, i això ens garanteix molta tranquil·litat. Només ens creuarem amb alguns excursionistes o ciclistes. Al cap de poc menys de 3 km. deixem a l'esquerra el trencant que porta a la cabana de Larreix. Seguim baixant i anem tombant cap al nord-oest alhora que entrem en una zona més obaga del bosc. Continuem baixant per la pista, fresca i ombrívola, ara per la ruta forestal de Cagire. Avancem pel vessant nord en baixada suau fins al coll de la Couage, on hi ha un aparcament de vehicles que hi accedeixen per una altra pista de la cara nord. També hi ha una petita àrea recreativa.\nAl coll de la Couage canviem de direcció i ens encarem cap al sud. També canvia un altre detall important: fins ara havíem baixat, i ara tocarà pujar. Creuem una tanca que impedeix el pas de vehicles i comencem l'ascens al coll de Caube. És una pujada progressiva que s'enfila encara per un vessant molt humit. Després de més d'11 km. de baixada que ens ha ocupat una hora, ja que anem a ritme molt suau, costa agafar el ritme ascendent. Mica en mica anem guanyant alçada alhora que contemplem les punxes del pic de Gar, que destaquen per mostrar unes crestes rocoses en un entorn on domina principalment el verd. Pugem direcció sud fins assolir la cabana d'Arguenos, un bonic refugi de pastors enmig d'un prat. Passada la cabana anem girant cap a l'oest i continuem pujant fins assolir una placeta on s'acaba la pista. Són uns 4 km. més de pujada que fem en 30 minuts.\nHem revoltat ja les tres cares del pic de Cagire seguint la pista que just ara s'acaba. Neix però un sender que continua enllà, i després d'un fortíssim pujador arriba a una petita cabana. Pocs metres més a la dreta arribem seguint un bonic corriol fins al coll de Caube, el destí de la ruta d'avui. És un lloc molt bonic, ja que el vessant suau per on havíem pujat es trenca bruscament cap al sud, i forma un mirador suspès sobre la vall del riu Garona. Estem tot just a 1.335 metres d'alçada, però tenim una bonica panoràmica del massís de la Maladeta i molts dels cims del sector nord de l'Aran. Fem una pausa al cim per contemplar el paisatge i menjar una mica de fruita que portàvem. És un lloc que convida a seure i gaudir del panorama. Sota els nostres peus, cap al sud, veiem la part ampla de la vall del riu Garona, al voltant de les poblacions de Cièrp e Gaud, Marinhac i Sent Biat (Cierp-Gaud, Marignac i Saint-Béat en francès). I més enllà les punxes de les muntanyes de l'eix pirenenc.\nDesprés de passar uns minuts al coll, que gairebé sembla un cim ja que les vistes són sensacionals, iniciem el camí de tornada. Podíem haver fet la ruta circular amb un descens per un caminet costerut que baixa fins a tocar la població de Bots (Boutx en francès). És però un camí difícil pels amants de l'enduro, i queda fora de les nostres habilitats. Així doncs no acabarem de fer la volta sencera al pic de Cagire i deixarem el vessant nord. Tornem doncs per la mateixa ruta. Desfem els últims metres de corriol fins a trobar la pista per on baixarem tranquil·lament fins al coll de la Couage. Tot baixant contemplem el vessant occidental del pic de Cagire. Un cop al coll tocarà remuntar aproximadament 350 metres de desnivell per la pista que ja havíem fet en sentit invers. La pujada és suau, però sempre costa acabar en pujada, especialment ara al migdia amb força calor. Mica en mica anem desfent la ruta fins al popular coll de Menté, punt de trobada de ciclistes, excursionistes, motoristes i turistes.


Troben un gat amb els ulls i el nas tallats amb ganivet a Sant Joan de les Abadesses - Regió7 :: El Diari de la Catalunya Central\nTroben un gat amb els ulls i el nas tallats amb ganivet a Sant Joan de les Abadesses\nL'entitat Gatos con Alma ha acollit l'animal i vetllarà per recuperar-li la vista d'un dels dos ulls · L'associació té previst denunciar l'agressió\njordi remolins/ddg 14.09.2018 | 18:03\nMembres de l'entitat Gatos con Alma van trobar divendres de la setmana passada un gat, en una de les diverses colònies d'aquests animals que hi ha a Sant Joan de les Abadesses (Ripollès), amb els ulls i el nas seccionats amb un ganivet.\nEl gat torturat és encara un cadell que pesa 300 grams i ja és segur que ha perdut un dels ulls, mentre que l'altre no se sabrà fins que se li pugui reconstruir la zona ferida. Ara mateix respira pel forat que li han fet al nas en lloc de fer-ho pels forats.\nPossible animal domèstic\nTot i ser trobat en una de les colònies, es creu que va néixer domèstic, perquè hi ha un control exhaustiu dels gats santjoanins de carrer i no pertany a cap dels darrers naixements que s'hi han produït.\nLa cuidadora que el té a casa seva l'ha anomenat Zeus per donar-li la força del déu grec. En les pròximes setmanes, el gat agredit necessitarà cirurgia, a més de cures constants. Com que encara és un cadell, la persona que l'atén ha explicat que Zeus reacciona en positiu a tota l'ajuda que rep, si bé plora moltíssim cada vegada que li netegen la ferida. Aquest divendres mateix li han de fer un parell de punts.\nLa veterinària que el va atendre en un primer moment va afirmar no haver vist mai una salvatjada similar. El preu de les intervencions encara no s'ha avaluat, però s'ha obert una recaptació de fons per ajudar a pagar-les.\nGatos con Alma té previst denunciar els fets davant del jutjat de Ripoll o bé als Mossos d'Esquadra. La denúncia serà per maltractament animal, un cas tipificat al codi penal. Aquesta denúncia serà no només pels fets en qüestió sinó també per animar persones que siguin testimonis de fets similars a fer el mateix pas.\nMés gats maltractats\nAquesta no és la primera vegada que es troben gats maltractats a Sant Joan de les Abadesses. L'any passat ja se'n van atendre dos que havien ingerit raticida però que, afortunadament, van poder sobreviure. Aquests fets els va investigar el Servei de Protecció de la Natura (Seprona) de la Guàrdia Civil.


L'Actel Força Lleida torna a liderar la LEB Or després d'aconseguir la desena victòria contra el FC Barcelona B - 7accents\nL'Actel Força Lleida torna a liderar la LEB Or després d'aconseguir la desena victòria contra el FC Barcelona B\nEl Barris Nord ha registrat la millor entrada de la temporada amb 4.400 espectadors\nLleida 07.12.2016 05.00 h\nEl conjunt lleidatà signa la desena victòria i lidera en solitari la LEB Or. (Foto: Santiago&Enjuanes)\nLa desena victòria de l’Actel Força Lleida arribava en derrotar el FC Barcelona B per un resultat de 71-64 davant d’un Barris Nord que va registrar la millor entrada de la temporada amb 4.400 espectadors. Els jugadors més destacats del conjunt lleidatà han estat Agustí Sans amb 12 punts, 4 rebots, 5 assistències i 3 pilotes recuperades i Garrett Nevels amb 21 punts, 3 rebots i 3 assistències. Tots dos jugadors han obtingut un 21 de valoració.\nEn els primers minuts de joc, els dos conjunts alternaven l'avantatge en el marcador a través de diverses cistelles, arribant a l’equador del primer quart amb el FC Barcelona B un punt per sobre en l’electrònic després d’un triple de Dedovic (12-13). En la jugada següent, Leonardo Demetrio assistia a Agustí Sans, que encistellava un triple per iniciar un parcial d'11-0 favorable a l’equip lleidatà, finalitzat amb una esmaixada de Leo Demetrio que feia aixecar tot el públic del Barris Nord i col·locava el 23-13 a falta de dos minuts i mig per a la fi del primer quart. Jordi Trias responia amb un tir a taulell que trencava el parcial dels locals. Els lleidatans aprofitaven el seu encert en el tir i finalitzaven el primer quart amb un resultat de 28-19.\nL’inici del segon quart era favorable al FC Barcelona B, el qual feia un pas endavant en defensa i aconseguia un parcial de 2-8 que el col·locava a tres punts quan s’arribava a l’equador del segon quart (30-27). No obstant això, entre Nevels i Miquel Feliu anotaven vuit punts seguits que tornaven a obrir una escletxa de nou punts en el marcador. Els barcelonins intentaven reduir la renda dels lleidatans, però Font perdia una pilota i Nevels ho aprofitava per realitzar una esmaixada al contraatac que feia esclatar tota l’afició lleidatana (40-31). Després que cada equip anotés una cistella i Nevels convertís dos tirs lliures s’arribava al descans amb un resultat de 44-33.\nEn la represa, el Barça novament intentava apropar-se al conjunt lleidatà mitjançant les cistelles de Font i de Sena Da Silva a la pintura, que aconseguien retallar la distància a cinc punts quan corria el minut 25 de joc (47-42). En els últims minuts del tercer quart, la línia de tirs lliures es convertia en la protagonista; per part lleidatana Gerard Sevillano anotava els dos tirs lliures després de ser objecte de falta i per part visitant eren Stefan Peno i Rodions Kurucs els que convertien un total de tres tirs lliures per tancar el període amb un marcador de 54-47.\nL’últim quart s’iniciava amb una safata de Marc Rubin de Celis i quatre punts del pivot visitant Atoumane Diagne, primer amb una gran esmaixada i després amb un tir a taulell que col·locava el Barça a sis punts de l’Actel Força Lleida quan s’havien jugat dos minuts de l’últim quart (56-51). Els de la Terra Ferma no volien deixar apropar els barcelonins i responien de manera contundent amb dos triples seguits de Miquel Feliu per tornar a ficar terra de per mig i obtenir un avantatge d’onze punts al minut 34 de partit (62-51). Després d’un intercanvi de cistelles, s’arribava als últims cinc minuts de joc amb 65-55 en l’electrònic; era llavors quan el FC Barcelona B aconseguia un parcial de 2-9 que obligava Borja Comenge a demanar temps mort per encarar l’últim minut de partit (67-64). Després del temps mort, Agustí Sans remenava la pilota i era objecte de falta, obtenint dos tirs lliures. El base de Maó anotava tots dos tirs lliures i ficava cinc punts per sobre el seu equip quan quedaven 39 segons de joc. El FC Barcelona sortia disparat cap a la cistella lleidatana a través de Victor Sada; no obstant això, en l’intent de penetrar amb velocitat perdia la pilota i ficava el partit molt de cara als lleidatans. Quan quedaven 17 segons per al final, Mbaye no aconseguia anotar però, tot i una transició molt ràpida del FC Barcelona, Stefan Peno tampoc no anotava des del perímetre. Quedaven onze segons de joc i la pilota era per a Nevels, el qual es desfeia de la seva marca i tancava el partit anotant una cistella sobre la botzina que deixava el resultat final en 71-64 i omplia d’aplaudiments i felicitat el pavelló lleidatà.


Vídeo: Concert de jazz aquest divendres a Olot, de la mà de Marco Mezquida – elgarrotxi.cat\nVídeo: Concert de jazz aquest divendres a Olot, de la mà de Marco Mezquida\nEl programa de Ràdio Olot, A Pas de Jazz, celebra els seus 10 anys en antena, amb un concert a la carbonera aquest divendres.\nEl menorquí Marco Mezquida s’ha convertit en un mag del piano, un talent que, amb només 28 anys, ha seduït públic, crítica i companys de professió, i ha esdevingut un dels concertistes i creadors més sol·licitats, prolífics i valorats del país.\n[vimeo url=”https://vimeo.com/142358509″ width=”560″ height=”315″]\nVersàtil compositor i improvisador, el pianisme de Mezquida és sofisticat, intens i lluminós, amb un discurs personal i contemporani en què les etiquetes es queden petites per definir un músic explosiu i íntim, amb influències que abasten bona part de la història de la música: el jazz, la música romàntica, la impressionista, la cançó i l’avantguarda, la lliure improvisació, el rock o el flamenc. Després d’haver anat de gira amb alguns dels millors grups de jazz del país i d’haver enregistrat més de vint-i-cinc discos, Mezquida ens ofereix un còctel únic.\nEn aquesta ocasió presentarà el segon treball del trio, que forma amb el contrabaixista suec Marco Lohikari i el bateria argentí Carlos Falanga. El seu primer treball, My friend Marko, ha rebut nombrosos premis i reconeixements, entre els quals hi ha el de la crítica a disc de jazz de l’any de la revista musical Enderrock.\nAquest excepcional concert servirà per celebrar els deu anys en antena del programa de Ràdio Olot A pas de jazz, d’en Carlus Fontfreda i la Núria Nogareda.\nContrabaix: Marco Lohikari\nBateria: Carlos Falanga\n16/10/2015 – 22:00\nSala La Carbonera (Teatre Principal d’Olot)\nVídeo: Margallo envia al diputat de CDC, Jordi Xuclà “al psiquiatre”


Intens cap de setmana del San Roque | Anoia Esports\nIntens cap de setmana del San Roque\n11 octubre 2017 | Arxivat a: Gimnàstica,Notícies | Publicat per: Anoia Esports\nAquest diumenge es va celebrar a Figueres el classificatori per al Campionat d´Espanya, que es celebrarà el 22 de novembre a Alacant. Del nostre Club participaren un total de set gimnastes i de cada categoria només les cinc primeres aconseguirien participar aquest Campionat d´Espanya.En categoria aleví amb maces, Carlota Zamora i Gisela Ramírez aconseguint totes dues un gran podi, primera i tercera classificant-se totes dues.\nEn categoria cadet amb cinta, participaren Rut Vives, Sandra Domínguez i Paula Mensa; i en aquesta aconseguí classificar-se la Sandra, pujant al segon lloc del podi. En infantil i aparell cinta, Inma Cardozo, executant un gran exercici també aconseguí la classificació. I per acabar, Itziar Mensa, juvenil amb aparell de pilota, amb un gran exercici, quedant en sisena posició, a les portes de la classificació. Volem destacar el gran nivell, treball de totes les gimnastes i cos tècnic que van demostrar en aquesta competició.\nTotes han fet una gran competició, tot i que aconseguí la classificació era un repte molt complicat. Volem donar l´enhorabona a les gimnastes classificades i animar a totes a seguir lluitant i treballant per a les pròximes competicions catalanes que tenen al llarg d´aquesta temporada de tardor.\nA la tornada de Figueres, diumenge a la tarda, vam assistir a la Festa de l´Esport de Vilanova del Camí, organitzada per l´Ajuntament. Vam gaudir d´un acte molt especial dedicat a esportistes i entitats de la nostra localitat. Del C.G San Roque van ser premiats: Sonia Gutierrez per la seva gran dedicació com a tècnica del Club; Lia Escribano com a gimnasta i pels seus resultats en esport base; i Paula Mensa quedà finalista com esportista absoluta optant al premi com a millor esportista de l´any.\nDes de el Club volem felicitar i agrair a l’ajuntament i organitzadors d’aquesta gran Festa de l´Esport, que després d´uns anys sense gaudir-la a Vilanova, l´han recuperat.


L'Institut Valencià de Cultura (IVC) celebrarà aquesta tardor diferents jornades culturals i festives dedicades a les manifestacions de la cultura popular, com són els 'nanos i gegants', el 'cant valencià d'estil' i la música de pols i pua, que a més d'arribar a València, ho faran a Alcoi i Bocairent, capitals culturals valencianes 2021.\n'Xicotets i grans' és la I Mostra de Nanos i Gegants Valencians i tindrà la primera parada a la plaça d'Els Àngels del Cabanyal (València) el dissabte 25 de setembre a les 17.00 hores. La mostra anirà després a Bocairent el dia 24 d'octubre i a Alcoi el 31 d'octubre.\nEl cicle de concerts d'orquestres de pols i pua, que va comptar amb una primera jornada a Bocairent al maig, oferirà un nou concert el dissabte 25 de setembre a les 11.30 hores en la sala Alfons el Magnànim del Centre Cultural La Beneficència de València, amb la col·laboració de l'Àrea de Cultura de la Diputació de València i la participació de la Rondalla de Sant Joan de Moró i l'Orquestra de Pols i Pua "Vila de Chiva".\nFinalment, el Dia del Cant Valencià d'Estil, que cada any celebra una jornada a València, enguany arribarà a Bocairent el dissabte 2 d'octubre. La plaça de l'Ajuntament acollirà les 17.30 hores aquesta trobada de 'cantaors' i 'cantaores' del nostre territori. El diumenge 3 d'octubre serà el torn de València, en el Centre del Carme de Cultura Contemporània a les 18.30 hores.\nTotes les activitats són gratuïtes i estan organitzades per l'Institut Valencià de Cultura, recalca la Conselleria en un comunicat.


Cada Kit conté:\n- 1 tassa Sommelier\n- 1 tapa especial de metacrilat\n- 1 catàleg explicatiu de degustació de cafè espresso.\nEl cafè espresso és una de les begudes més aromàtiques que hi ha al món. No obstant això, no s'havia creat mai una tassa especial per a la seva degustació. Com la copa pel vi, creada per a la seva millor percepció i gaudi, aquesta nova tassa té una càmera d'aroma per oxigenar, extreure i potenciar tots els seus aromes, des del més delicats i ocults als menys visibles.\nRealitzada en fina porcellana per mantenir millor la temperatura i amb el fons arrodonit per no trencar la caiguda de la crema. La seva capacitat de 30 ml. és la correcta per al espresso. El seu disseny sense nansa permet un millor domini i fusió de la mà amb la tassa.\nA més d'aquesta tassa, trobaràs en aquest kit un fulletó explicatiu, amb tota la informació que necessitis sobre el tast, així com una tapa de metacrilat exclusiva. Desenvolupada especialment per al tast, aquesta tapa permet preservar la calor de l'espresso i contenir a l'màxim totes les aromes dins de la cambra olfactiva, a l'dipositar sobre la tassa abans d'efectuar la prova.\nTot això per viure una experiència única, completa i diferent al degustar el cafè espresso.\nCOM REALITZAR UNA DEGUSTACIÓ\n1.- Prendre la tassa sommelier íntegrament acariciant amb els dedose inclinar per observar el color de la crema de l'espresso. Seguidament olorar el cafè sense remenar, per apreciar les aromes més volàtils que posseeix: és la primera impressió.\n2.- Després agitar suaument amb un moviment circular de canell, enfonsar el nas en el seu interior sense complexos per aspirar totes les aromes de l'espresso en el seu conjunt: com mai ho ha fet abans.\n3.- xuclar una petita part de el cafè i concentrar l'atenció en els diferents sabors i intensitat, el cos, el tacte bucal i l'equilibri.\nFinalment a través d'retrogust analitzar les diferents famílies aromàtiques, que no tenen perquè coincidir amb les de l'olfacte.\n4.- Per acabar, intentar quantificar la persistència, el postgust en boca i la impressió final de el cafè.\nPacks Cafe Grano Bourbon\nPack 3 Gran Espresso Premium Bourbon 500g. grà\nNomés per 44,18 € 46,50 €\nMás de 200 tazas de café 100% Arábica Premium Saula Bourbon.\nNomés per 48,03 € 73,90 €


Borriana bonificarà en 2020 obres d'especial interés municipal, per a fomentar l'ocupació, el turisme i la cultura i incentivar la creació d'empreses\nL'Ajuntament mantindrà invariable per al 2020 l'Impost sobre construccions, instal·lacions i obres (ICIO), però augmentarà les bonificacions\nL'Ajuntament mantindrà invariable per al 2020 l'Impost sobre construccions, instal·lacions i obres (ICIO), i a més bonificarà construccions i instal·lacions i obres que es declaren d'especial interès municipal, amb la finalitat de fomentar l'ocupació, el turisme i la cultura i a més incentivar la creació i modernització d'empreses.\nSegons ha explicat la regidora d'Hisenda, Cristina Rius, l'equip de govern ha inclòs noves bonificacions en l'ordenança fiscal de l’ICIO que s'inclouran en els pressupostos del pròxim exercici, i entraran en vigor l'1 gener 2020 quan començaran a aplicar-se per a tots els veïns i veïnes i per a les empreses.\nRius ha subratllat que un dels objectius de la iniciativa és, precisament, “limitar els supòsits des de l'ordenança municipal per a evitar conflictes i contenciosos en els quals el jutge té la potestat de saltar-se allò que ha aprovat el Ple Municipal”.\nTambé es pretén concretar, ha manifestat la responsable municipal d'Hisenda, què és el que l'equip de govern vol incentivar, i en aquest cas s'ha referit al “turisme i la creació de places hoteleres, ajudar les empreses a renovar-se i modernitzar-se, el manteniment del conjunt històric, i la creació de centres educatius, socials o mèdics en què, a més del benefici social, concorre també l'ajuda al foment de l'ocupació”.\nAixí, concretament, per circumstàncies socials i de foment de l'ocupació, s'aplicarà un 50% de bonificació en el cas dels centres d'educació, d'assistència mèdica i centres assistencials, tant de gestió pública com privada.\nTambé per circumstàncies d'interès cultural s'aplicarà la bonificació, ja existent, del 50% a totes les construccions que es realitzen dins del conjunt històric de Borriana declarat 'Bé d'interès Cultural', i s'incrementarà la bonificació al 95% en el cas de rehabilitació d'edificis catalogats.\nI, per circumstàncies de foment de l'ocupació, s'aplicarà una bonificació del 50% a les construccions que es realitzen en locals afectes a una activitat econòmica, que s'incrementarà al 95% en els supòsits de nova construcció o ampliació d'hotels, càmpings o altres serveis d'hostalatge, englobats en l'Agrupació 68 de l'IAE.\nA més, la regidora d'Hisenda ha recordat que també s'ha decidit mantindre congelat l'Impost d'Activitats Econòmiques (IAE), en el qual ja existeixen bonificacions en les ordenances amb criteris de foment de l'ocupació, com per creació d'ocupació, del 50% de la quota quan en una empresa hi haja un increment en 10 o més treballadors amb contracte indefinit.\nIgualment, en l'IBI ja existeixen bonificacions amb criteris de capacitat econòmica i causes socials des de l'any 2017, concretat en un supòsit de bonificació indefinida del 50% de l'IBI als habitatges de Protecció Pública, promoguts per la Generalitat Valenciana, per ser declarades d'especial interés municipal en estar sumant esforços per garantir el dret a l'habitatge.


Notícies - Últimes sis representacions de 'Mamma mia!' aquest cap de setmana al Teatre-Auditori\nMoment del musical Mamma Mia\nAquest cap de setmana es representen les sis últimes actuacions de 'Mamma mia!' a la ciutat. El musical, número 1 al món amb 45 milions d'espectadors, enceta l'últim cap de setmana a la ciutat amb bones expectatives de públic. Sant Cugat ha estat el punt de partida d'una gira que porta l'espectacle per diferents pobles de Catalunya després de batre rècords de taquilla a Madrid i Barcelona.\nLa màgia atemporal de les cançons del grup suec ABBA són el fil conductor de la història d'una mare i una filla que viuen en una petita illa grega. Allà, la filla voldrà trobar el seu pare perquè l'acompanyi a l'altar el dia del seu casament. Per aquesta raó, reunirà tres possibles candidats que pertanyen al passat de la seva mare.\nLa protagonista de la història està interpretada per la cantant Mone, que ha participat en diversos musicals com 'Boscos endins' i 'Full Monty', i sèries de televisió com 'Porca Misèria' i 'El cor de la ciutat'. Ella mateixa explica a Cugat.cat el que suposa conduir aquest muntatge.\nÉs un plaer estar al capdavant d'aquest muntatge. La responsabilitat dalt d'un escenari és sempre igual, però fer de Donna és un plaer.\nEl Teatre-Auditori ha treballat durant cinc anys per portar l'espectacle a la nostra ciutat. De moment, la reacció dels santcugatencs ha estat força bona ja que s'han venut més del 70% de les entrades.


L’orientació és clau per fer la millor tria Núria Cuenca Secretària general del Departament d’Educació “És bàsic que els joves puguin prendre les decisions sobre el seu futur tenint clara tota la informació” FOTOS: FIRA BCN\nQuè? Saló de l'Ensenyament. Quan? Del 20 al 24 de març. On? Al recinte firal de Montjuïc. Horari? De dimecres a divendres de 9 a 19 hores, dissabte de 10 a 20 hores i diumenge de 9.30 a 14.30 hores. On puc comprar les entrades? www.ensenyament.com/ca/compra-entradas. On puc trobar més informació? www.ensenyament.com.\nEl mes de març és decisiu per als joves que han de decidir per on ha de passar el seu futur professional. Prendre una decisió encertada sobre quina formació escollir no sempre és fàcil, i més en un temps en què l’oferta de propostes formatives no para de créixer i internacionalitzar-se. En aquest context, iniciatives com el Saló de l’Ensenyament, que enguany celebra 30 anys, són una eina fonamental. La clau és aprofitar adequadament tota la informació que es recull. “Cada dia hi ha més informació, i cada dia resulta més complicat no perdre-s’hi, motiu pel qual els professionals de l’orientació acadèmica i professional recomanem redactar un llistat de preguntes que es considerin imprescindibles per prendre una decisió no improvisada, sinó fonamentada”, explica Neus Bosch, psicopedagoga i orientadora acadèmica i professional d’Educaweb.\nEl Saló de l’Ensenyament se celebra del 20 al 24 de març al recinte de Montjuïc de Fira de Barcelona, en una edició que manté la seva aposta per millorar l’experiència dels visitants, tot reforçant els serveis d’orientació, tant presencials com online. La mostra comptarà amb més de 190 expositors que presentaran l’oferta formativa més completa als alumnes d’ESO i Batxillerat que visitin el saló. A més, sota el marc de la Setmana de la Formació i el Treball també tindran lloc la 16a edició de Futura, el Saló dels Màsters i Postgraus, i la segona edició del Saló de l’Ocupació Juvenil, que reuniran un total de més de 250 expositors al recinte de Montjuïc.\nDavant d’aquesta amplíssima oferta, Neus Bosch fa algunes recomanacions bàsiques, com conèixer la tipologia d’ensenyaments i els centres formatius que hi seran presents, triar amb antelació els estands dels centres que es visitaran, decidir les qüestions que cal aclarir i plantejar la possibilitat de concertar una entrevista amb els responsables del centre a la fira o posteriorment al centre educatiu. La psicopedagoga també recomana buscar els estands de les administracions públiques competents per obtenir informació detallada de les beques per a cada tipus d’ensenyament, per exemple. Així mateix, Bosch recomana aprofitar els espais habilitats per als especialistes en orientació acadèmica i professional, que ofereixen una visió general i desinteressada que sens dubte facilitarà la presa de decisions. És el cas del Saló de l’Ensenyament i el saló Futura de Fira de Barcelona. Com explica la directora del Saló de l’Ensenyament, Laura Pararols, “l’orientació és l’eix central sobre el qual pivota el Saló”. “Som conscients que l’oferta formativa és enorme i, per evitar el desconcert dels estudiants, potenciem l’orientació amb un ventall de serveis amplíssim, com informació presencial i online, visites guiades, tallers per a joves i famílies, etc”.\nUna tria amb fonament\nUn any més, Fira de Barcelona referma la seva tasca d’acompanyament als estudiants amb el propòsit que la presa de decisions sobre el seu futur estigui ben fonamentada. Per això, en aquesta 30a edició del Saló de l’Ensenyament s’han reforçat els serveis d’orientació acadèmica i professional, amb més orientadors (psicòlegs, pedagogs i psicopedagogs); així com el servei de consultes en línia, que estarà disponible al web www.formacio365.cat durant tot el mes de març. Laura Pararols, directora del Saló, recorda que l’any passat aquests serveis d’orientació, juntament amb els que ofereix el Departament d’Educació i la Secretaria d’Universitats, “van permetre atendre més de 13.000 persones, fet que demostra la seva rellevància i que són uns serveis amb molta demanda i molt ben valorats pels visitants”. “Oferirem més orientadors, més opcions de consulta, més activitats i més visites guiades. Els alumnes d’ESO i Batxillerat i de Cicles Formatius rebran tota la informació necessària per prendre la decisió adequada que determinarà el camí a seguir, juntament amb les seves famílies”.\nUn saló interactiu\nLa millor manera de fer conèixer tota aquesta proposta formativa als joves és diversificar l’oferta de serveis i oferir-los activitats interactives que els permetin conèixer de primera mà quines opcions tenen per formar-se. En aquest context, el saló comptarà amb diferents activitats, com els tallers EP! per a joves i famílies, a través dels quals es guiarà els alumnes a través dels expositors en funció de la temàtica acadèmica que els interessi; les taules rodones formades per professionals de referència de diferents sectors que explicaran als joves com és el seu dia a dia a la feina i quin ha estat el camí que han seguit fins a arribar a la seva posició; o l’ escape room El repte de decidir, en què els participants hauran de treballar diversos aspectes personals per aconseguir l’objectiu que se’ls proposa, aprenent a potenciar la seva capacitat de prendre decisions.\nA banda d’això, el Departament d’Educació de la Generalitat de Catalunya comptarà amb un gran espai en el qual els visitants es podran informar i orientar sobre l’oferta d’estudis a Catalunya. Per la seva banda, els visitants del saló tindran a la seva disposició tota la informació necessària sobre els processos i tràmits d’accés i admissió a les universitats de Catalunya. En aquest sentit, la Secretaria d’Universitats, mitjançant el Consell Interuniversitari de Catalunya (CIC), ajudarà els assistents a triar els estudis universitaris que volen cursar, mostrant-los apps i eines que posen a prova els coneixements adquirits durant el curs i que els preparen de cara a les proves d’accés a la universitat (PAU).\nSota el paraigua del Saló de l’Ensenyament, Barcelona es convertirà en ciutat de referència del món educatiu oferint dos salons paral·lels més. El primer, el II Saló de l’Ocupació Juvenil, que se celebrarà els dies 21 i 22 de març organitzat per Fira de Barcelona i Barcelona Activa, conjuntament amb altres entitats de la ciutat, i que oferirà activitats perquè les persones de 16 a 35 anys tinguin les claus per accedir al món laboral i reorientar la seva vida professional. El saló ocuparà part del Palau 2 del recinte de Montjuïc. L’altra gran cita serà el Futura, el Saló de Màsters i Postgraus, que se celebra els dies 22 i 23 de març al Palau 5 del recinte de Montjuïc, i que comptarà per primera vegada amb la presència de 17 universitats de la Xina.


DIARI DE MIQUEL ICETA: Estatut, jo sí\ndiumenge, maig 28, 2006\nAquest cap de setmana he marxat a Cartagena per descansar amb uns amics. La campanya del referèndum comença a les 00.00 hores de divendres i no sembla fàcil que pugui trobar un altre cap de setmana lliure fins al final de juliol. És per això que he decidit aprofitar aquest cap de setmana per desconnectar. Això implica també que no publicaré la meva habitual nota de cada diumenge però no he volgut deixar d’escriure unes ratlles per donar aquesta breu explicació als meus lectors(es) i subscriptors(es).\nAl llarg de la setmana passada ha estat notícia la decisió de la Junta Electoral Central per la que s’impedeix al Govern fomentar la participació en el referèndum. El Govern pot informar que se celebra, però no pot indicar a la gent que hi vagi a votar. És una decisió molt xocant i radicalment contrària a la que la pròpia Junta havia avalat amb motiu del referèndum sobre la Constitució Europea.\nAfortunadament no sols el Govern de Catalunya i els partits que estan pel sí treballen pel nou Estatut. Aquesta mateixa setmana s’ha presentat públicament una plataforma cívica pel SÍ. Us convido a visitar la pàgina web de l’Associació “Estatut Jo sí”, on hi trobareu el Manifest demanant el suport al nou Estatut i el llistat d’adhesions que han recollit fins ara.\nZW núm. 41 Recomanació d’enllaços al servei de la reflexió i l’acció política i social realitzada pel meu amic Antoni Gutiérrez-Rubí.\nLa Fundació Euromediterrània Anna Lindh (Anna Lindh Euro-Mediterranean Foundation for the Dialogue between Cultures) és la “primera institució creada pels 35 països del Partenariat Euromediterrani amb l’objectiu de millorar el coneixement recíproc i la qualitat del diàleg cultural entre les dues ribes del Mediterrani”.\nInaugurada oficialment en el mes d’abril de 2005, deu anys després de la 1ª Conferència Euromediterrània de Barcelona, està concebuda como una “xarxa de xarxes”, la Fundació té la seu central a Alexandria (Egipte) i està integrada per 35 xarxes estatals. Cada xarxa està formada per entitats, centres, associacions, departaments universitaris, ONG’s i institucions dels països membres del Partenariat. A la pàgina de la Fundació podreu trobar documents diversos, així com el programa d’activitats o la informació relativa al seu premi The Euro-Mediterranean Award for Dialogue Between Cultures, que anunciarà el guanyador abans del 15 d’agost.\nLa Xarxa Espanyola de la Fundació Anna Lindh està formada per 32 membres i incorpora entitats diverses i organitzacions de la societat civil. L’IEMed és el coordinador d’aquesta xarxa i, junt amb l’associació JISER, reflexions mediterrànies, van dur a terme el passat 16 de maig una taula rodona sota el títol Relacions nord sud: Percepcions i creació artística.\nTambé, aquest divendres i dissabte passat, han tingut lloc a la Fundació Antoni Tàpies de Barcelona les Jornades “La Cultura a la Unió Europea. Les possibilitats d’un mercat intel·ligent”, organitzades per la Delegació espanyola del Grup Socialista al Parlament Europeu amb la col·laboració del PSC.\nFinalment, recordar-vos que demà, i fins el dia 1 de juny, se celebra a Barcelona la vuitena edició de l’Internet Global Congress, el congrés de referència a Espanya sobre Innovació i Coneixement a la Societat Digital.\nenviat per Miquel enllaç permanent 10:29 AM


Sant Tornem-hi: d’octubre 2012\nEscrit per en Xavier Rull a les 20:27 6 comentaris:\n“Nuestro interés es españolizar a los alumnos catalanes” (sic)\nQue en quedi constància per a la història: el ministre espanyol d’Educació, Cultura i Esports, José Ignacio Wert, va dir al Congrés de Diputats (11-10-2012) que “Nuestro interés es españolizar a los alumnos catalanes”. Ho deia a l’entorn de la possible intervenció del Govern espanyol (en mans del Partit Popular) sobre el sistema educatiu català. Aquestes declaracions van anar precedides d’unes altres del mateix ministre en què deia que l’augment de l’independentisme a Catalunya era causat pel sistema educatiu català (com si els professors es dediquessin a rentar cervells!).\nEn una societat occidental com la nostra, on la democràcia i els drets humans són la base de la governança, unes declaracions així són impensables. I, de fet, si un dirigent polític les digués autòmaticament seria cessat. Que un ministre espanyol digui això mostra el grau de democraticitat que hi ha a Espanya; i que no l’hagin cessat també diu molt. Fins i tot pedagògicament fa posar els pèls de punta: Espanya és un país amb un fracàs escolar molt alt i el ministre del ram, en comptes d’activar mesures per a combatre això, ho deixa de banda i es dedica a... adoctrinar! No ha d’estranyar, doncs, que cada vegada més els mitjans de comunicació internacionals associïn les polítiques del PP amb les d’un país de pandereta.\nEl que és evident és que l’objectiu polític exposat per en Wert té un tuf de colonialisme impropi del segle XXI. Sembla talment com si el ministre encara visqués als segles XVIII o XIX. Tracta els catalans com a súbdits desprovistos de drets. Que ell creu que el sistema educatiu català no fa prou per a infondre espanyolitat? Cap problema, es canvia la llei -ho va proposar el mateix ministre dies abans- i avall. Així la Generalitat no té cap capacitat per a decidir, el ministeri talla el bacallà i la Generalitat a callar. Que els ciutadans catalans ho veuen d’una altra manera? Cap problema, s’imposa la directriu educativa i que la ciutadania s’ho empassi tant si li agrada com si no, que per això manen ells i no la gent.\nA banda: des del punt de vista geopolític les declaracions del ministre són diàfanes. Per a ell, Catalunya no és Espanya. Si Catalunya fos Espanya, els elements culturals catalans (llengua, cultura popular, literatura en català, etc.) serien considerats patrimoni espanyol. Així, un xiquet que parla català seria vist com a enterament espanyol a tots els efectes. Però es veu que no. Per a en Wert, si un xiquet parla català i no connecta amb els toros i les peinetes és que no és prou espanyol, i cal adoctrinar-lo. Senyal, doncs, que per a en Wert ser català és no ser espanyol. I, és clar, perquè Catalunya sigui plenament espanyola, ell entén que cal desproveir-la de catalanitat i inculcar-hi espanyolitat. En resum, per a ell catalanitat i espanyolitat no poden ser conceptes inclosos l’un dins l’altre -com en principi hauria de preveure l’espanyolisme-, sinó oposats (el mateix ministre parla de les “dues identitats” com si fossin coses separades).\nFrancament, si jo fos docent al sistema educatiu espanyol em faria basarda tindre un ministre que advoca per adoctrinar en comptes de mirar de resoldre els problemes del món educatiu. Malament rai, quan passa això!\nPS.- Per cert: ja als anys 30 del segle XX els colpistes falangistes tenien per objectiu espanyolitzar Catalunya; vegeu l’acudit publicat aleshores, on tal operació la duen a terme soldats nord-africans, alemanys i italians...\nEscrit per en Xavier Rull a les 17:28 Cap comentari:\nEtiquetes de coments: espanyolitzar, José Ignacio Wert, sistema educatiu


Youngcast catalan97 by iearnp 624 views\nCiències by LLuelles Perera M... 1326 views\nIs Dynamic Pricing a Hit? by Knowledge@Wharton 54355 views\nDesigning For Emails: 8 Hacks To De... by DesignMantic 204574 views\nHow to Battle Bad Reviews by Glassdoor 97365 views\nThe Near Future of CSS by Rachel Andrew 71737 views\nPetxa Kutxa VI Jornada\n2. Un projecte telecol·laboratiu interdisciplinar per crear i intercanviar informació sobre art públic. Què és Public Art Project?\n3. Creat l’any 2006. Més de 200 escoles i instituts i 3.000 estudiants. Diferents plataformes. 2010: incorporació de noves eines web 2.0. Petita història del projecte\n4. Fomentar el coneixement i el respecte vers l’art públic. Promoure l’ús d’eines web 2.0. Facilitar l’intercanvi i la col·laboració entre estudiants de diferents països. Objectius\n5. Estudiants de 10 a 18 anys Destinataris\n6. Amposta - Barcelona - Castellgalí - Manresa - Omaha - Quito - Riverside - Sallent - Sant Feliu Sasserra - Sant Joan de Vilatorrada - Súria Localització dels centres participants\n7. 1. Elecció de l’obra Participació\n8. 2. Observació directa Participació\n9. 3. Cerca d’informació Participació\n10. 4. Elaboració d’un text Participació\n11. 5. Enregistrament de veu Participació\n12. 6. Creació d’un “eco” a Woices Participació\n13. Així és un “eco” a Woices Text Foto Enregistrament de veu Localització al mapa\n14. I més “ecos”...\n15. 7. Divulgació de la feina feta Participació #publicart2010\n16. 8. Visualització del treball dels altres grups Participació\n17. 9. Comentari de les aportacions Participació\n18. Art, socials, anglès... Cerca d’informació Text descriptiu Resum Lectura, entonació... Fotografia i tractament de la imatge Edició de so Geolocalització Amb el projecte treballem...\n19. Public Art Project en 28 paraules\n20. Imatges pròpies i extretes de Flickr Creative Commons: http://www.flickr.com/photos/philwhittaker/5030674053/ http://www.flickr.com/photos/wonderlane/3200144082/ ht tp://www.flickr.com/photos/sayrs/2325575632/ http:/ /www.flickr.com/photos/cityofedmonton/4563362631/ ht tp://www.flickr.com/photos/publicworksgroup/50 22990694/ http://www.flickr.com/photos/7202153@ N03/466658759/ http://www.flickr.com/photos/doctorow/40 79432993/ http://www.flickr.com/photos/steven2358/373969 934/ http://www.flickr.com/photos/joeshlabotnik/458265357 1/ http://www.flickr.com/photos/arne-halvorsen/3113676531/ http://www.flickr.com/photos/nikkiana/1619046040/ http://www.flickr.com/photos/donaldjudge/1347580480/ http://www.flickr.com/photos/mayhem/2137725552/ http://www.flickr.com/photos/pouser/4382366795/ ht tp://www.flickr.com/photos/hiddedevries/599606659/ http://www.flickr.com/photos/johnnyenglish/3815882 898/ http://publicart.iearn.cat Us hi voleu afegir?


El Banc d'Espanya diu que l'atur és culpa del marc legal i adverteix: "Els empresaris tenen pànic de contractar"\nEl governador del Banc d'Espanya, Miguel Ángel Fernández Ordóñez, ha assegurat que l'elevada taxa d'atur fa urgent la reforma de la negociació col·lectiva i ha advertit que amb les regles de joc actuals els empresaris tenen pànic de contractar. Per això, Fernández Ordóñez, en una sessió davant els representants de les principals empreses familiars de l'estat, ha fet una crida a canviar el marc legal laboral.\n23/05/2011 - 12.40 Actualitzat 23/05/2011 - 13.45\nMiguel Ángel Fernández Ordóñez en una imatge d'arxiu (Foto: EFE)\nFernández Ordóñez ha assegurat que no és indispensable aconseguir que el PIB creixi per sobre del 2%, com diu el govern espanyol, per poder crear feina i ha insistit que la clau és canviar el marc legal, en referència a la reforma de la negociació col·lectiva pendent.\nI és que, pel governador, la normativa actual, que ha titllat de "llosa", suposa un "problema greu" que dificulta seriosament l'oferta de llocs de treball. I afegeix: "Hi ha un plantejament que l'empresari fins a cert punt té pànic de contractar, la qual cosa no passa en d'altres països". Per Fernández Ordóñez, doncs, és "transcendental que s'eliminin obstacles per oferir llocs a joves i grans, a tots".\nSi es reformés el marc institucional i el laboral legal, com proposa, "no només els empresaris podrien oferir més llocs de treball que fossin rendibles per a les seves empreses, sinó que els treballadors tindrien l'opció de decidir si volen acceptar o no els llocs de treball. "Ens interessa", ha dit el governador del Banc d'Espanya, perquè "ens interessa als ciutadans tenir taxes d'atur més baixes i salaris més alts en aquells sectors o empreses on la productivitat creixi més".


El terminal que no acaba de rutllar per fer el 'tax free' - Altaveu\nEl terminal que no acaba de rutllar per fer el 'tax free'\nEl datàfon Castles pateix problemes de funcionament un any després de la posada en marxa del retorn sense límits\nDimarts, 11 de juny de 2019 | 09:00 h\nLa darrera fase del procés del 'tax free' es fa en aquesta màquina de la duana | ALTAVEU\nL'estiu passat es va acabar el mínim dels 90.16 euros per solicitar la devolució del 'tax free als residents andorrans i d'altres països que facin compres a Espanya'. Això ha fet augmentar considerablement les peticions de devolucions i un canvi tecnològic. El tradicional procés de segellat de la factura original o formularis de reemborsament ja no és vàlid. El procés comença a la botiga amb l'escaneig del passaport i la introducció de les dades en un TPV (terminal punt de venda). Posteriorment la factura s'ha de segellar de forma electrònica en màquines com la que hi ha instal·lada a la Dependència de Duanes i Impostos Especials de la duana de la Farga de Moles. Això si s'aconsegueix iniciar el procés perquè hi ha uns terminals que posen molts problemes, sobretot en algunes comarques de Girona.\nUn dels centres comercials més importants de les comarques de Girona no va poder fer el 'tax free' als residents a l'estranger durant tota la setmana passada i van haver de posar un cartell en diversos idiomes informant d'una incidència que es repeteix massa sovint. Hi van anar tècnics a arreglar els terminals punt de venda (TPV) de la marca Castles, una de les més populars a tot el món, i continuen sense funcionar. Altres centres comercials de la zona també han tingut problemes des del mes de juliol passat amb la mateixa marca, i que, un any després, continuen.\nDesprés s'acabés amb el mínim dels 90,16 euros han augmentat considerablement les peticions per fer el retorn dels diners. El final de la limitació va venir acompanyat d'un canvi tecnològic. El procés s'ha de fer de manera digital, a través d'un sistema anomenat DIVA desenvolupat per l'Agència Tributària espanyola.\nEl tradicional sistema de segellat de la factura original o formularis de reemborsament ja no és vàlid\nEl tradicional sistema de segellat de la factura original o formularis de reemborsament ja no és vàlid, si no que aquesta s'ha de segellar de forma electrònica en màquines com la que hi ha instal·lada a la Dependència de Duanes i Impostos Especials de la duana de la Farga de Moles. Segons les xifres de l'Agència Tributària Espanyola en aquest punt es retornen una mitjana de 30.000 euros mensuals.i des del mes de gener fins a finals de maig, i a falta de les dades definitives, un primer càlcul apunta a unes 40.000 factures gestionades.\nAquesta és la darrera fase però a vegades no s'hi pot arribar perquè, a l'inici, cal escanejar el passaport en un datàfon o TPV , que és un dispositiu compacte que, instal·lat en un establiment comercial o botiga, permet cobrar als seus clients (per xarxa telefònica, o IP via GSM GPRS Wi-Fi, etc.) mitjançant targeta de crèdit o dèbit. Normalment el datàfon d'un comerç és proporcionat pel banc amb el qual treballa. Els datàfons compten amb un teclat, una petita impressora, un lector de la banda magnètica de les targetes, un xip i un 'software' per gestionar l'operativa de venda i el protocol de comunicacions. Habitualment utilitza el servei de transmissió de dades per via telefònica.\nAixò, en teoria, ha de permetre que si un client fa un compra, per exemple, a Platja d'Aro, el mateix dia pugui passar la factura amb el codi de barres per la duana de la Farga de Moles. Però només teòricament perquè hi ha datàfons que no acaben de rutllar i, a vegades, tampoc els comerciants han rebut la formació adequada, i més en zones molt turístiques com la Costa Brava.


ᐅ Posicionament Google El Vilosell - Posicionament web El Vilosell\nLi oferim posicionament Google El Vilosell.\nExperts en posicionament Google El Vilosell\nSom especialistes en SEO Posicionament Google El Vilosell utilitzant òptimament tots els paràmetres que SEO posicionen dins Google, tan posicionament Google El Vilosell On-page com Off-page. La clau és complir perfectament amb aquestes dues facetes tan importants, contemplant el màxim de requeriments i paràmetres en aquest sentit.\nDes de El Vilosell, especialistes en posicionament Google\nSom especialistes en posicionament Google El Vilosell, utilitzant totes les tècniques i els paràmetres necessaris que millor posicionen a Google.\nEl nostre posicionament Google El Vilosell va de bones pràctiques, metodologia contrastada i experts en estratègies SEO nacional i internacional. El nostre equip professional analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament Google El Vilosell. Experts des dels inicis del cercador.\nEl nostre equip professional a El Vilosell analitza i confecciona en cada cas una proposta i estratègia a mida sobre el servei de posicionament Google El Vilosell SEO On-page i Off-page més adient i que millor encaixa amb les necessitats del client i els seus objectius en aquest sentit.\nLa evolució constant del servei de posicionament Google El Vilosell\nEl robot de Google i els seus paràmetres de SEO Posicionament han evolucionat i ho segueixen fent constantment, per aquest motiu els nostres especialistes a El Vilosell assessoren i fan seguiment sobre les estratègies i com millorar-les i treure’n més i millor rendiment. És obvi que en aquest camp, ningú es pot permetre el luxe de quedar-se enrere i en el nostre cas, Gestinet ofereix a El Vilosell el millor servei contrastat, consolidat i en constant evolució i millora per tal d’aconseguir en cada moment els resultats més òptims possibles. De fet i en aquest sentit, la nostra empresa col·labora intensament i és Partner de Google des de fa molts anys.\nA l’igual que el Manteniment informàtic és vital per a qualsevol empresa avui dia, la seva estratègia SEO Posicionament Google El Vilosell també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nEl servei SEO Google de Gestinet és el millor posicionament Google El Vilosell\nEl nostre objectiu a l’hora de crear una estratègia de posicionament Google El Vilosell és aconseguir els millors resultats possibles en la generació de trànsit potencial i sa des de Google i les seves eines i línies de negoci com Google Adwords, Google Shopping, Google Local Business (El Vilosell), etc… En cada cas utilitzem els nostres recursos, experiència i eines que hem anat dissenyant, elaborant i evolucionant durant tants anys i que ens han aportat l’èxit i reputació com d’empresa referent en SEO posicionament Google El Vilosell.\nGestinet, el millor posicionament Google de El Vilosell\nDes de Gestinet entenem que el SEO posicionament Google El Vilosell és una forma d’entendre i fer les coses, una metodologia en evolució constant i una filosofia que cal desenvolupar en cada disseny web, optimització i projecte en aquest sentit, sempre desenvolupant pensant en la metodologia Google i els seus paràmetres de posicionament SEO, vital per a l’èxit del projecte i consolidació dels objectius SEO. Oferim un servei de posicionament Google El Vilosell de qualitat i amb màximes garanties.\nPosicionament Google El Vilosell amb màximes garanties\nEl nostre secret és tractar el SEO posicionament Google El Vilosell com a metodologia i filosofia dins el nostre ADN, entenent i participant en aquestes facetes dins Google, en resum gairebé formar part de l’ADN Google. Tot això ho plasmem en el nostre disseny web i estratègies de posicionament web que realitzem, totes les optimitzacions web que fem, utilitzant en tot moment metodologia pròpia, tècniques i estratègies SEO contrastades i vigents dins Google, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO posicionament Google El Vilosell a mida amb les màximes garanties per a consolidar els objectius establerts.\nDoni visibilitat mitjançant posicionament Google El Vilosell al seu negoci a Google amb Gestinet\nDonem d’alta els seus productes a Google Merchant Center per a millorar el posicionament Google El Vilosell\nGestionem les seves campanyes d’Adwords per treure el màxim rendiment en posicionament Google El Vilosell\nMitjançant el posicionament Google El Vilosell millorem les seves posicions en les cerques locals.\nEl Vilosell i el seu posicionament a Google\nCada ubicació i zona geogràfica té un tractament específic a nivell SEO Google i això afecta directament en una gran majoria d’estratègies de posicionament web que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament Google El Vilosell de forma personalitzada i a mida, només així es pot garantir l’èxit de la mateixa i aconseguir els resultats en posicionament web esperats.\nGestinet ❤ Posicionament Google El Vilosell\nSom de El Vilosell, addictes a la nostra feina i ens apassiona el món Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a El Vilosell comptem amb clients que són models de negoci online i gairebé l'única captació de client potencial és via posicionament Google El Vilosell, amb l’exigència i pressió que això comporta.


Oferta de feina Operari/a alimentació torn nit a Vic - Ref 61080 - Borsa de Treball - Classificats.net\nOFERTA DE FEINA OPERARI/A ALIMENTACIÓ TORN NIT (61080) - BORSA DE TREBALL\nOferta de feina (Ref. 61080)\nOperari/a alimentació torn nit\nOferta de feina 61080\nCategoria Operari producció\nHorari Intensiu de nit de 22 a 6h de dilluns a divendres.\nTipus de contracte Temporal amb possibilitat d´estabilitat.\nDescripció Contracte de 40 hores setmanals de dilluns a divendres amb torn intensiu fix en important empresa de la comarca d´Osona.\nData publicació 24/01/2017\nExperiència Experiència prèvia en cadena de producció (envasat, encaixat, etc).\nPersona motivada i amb ganes de treballar.\nImprescindible Disponibilitat immediata.\nFlexibilitat horària en torn de nit.\nAbstenir-se candidatures sense aquests requisits.\nEstàs consultant l'oferta de treball nº 61080 publicada el dia 24/01/2017 en la que es demana currículums de candidats per cobrir una vacant de Operari/a alimentació torn nit a la població de Vic, comarca Osona. Aquesta oferta de Operari/a alimentació torn nit ha estat publicada a la categoria de i ara mateix es troba H.


El Govern destina 135.000 euros a la rehabilitació del museu Casa d'Areny-Plandolit | BonDia Diari digital d'Andorra.\nEl Govern ha adjudicat aquest dimecres les obres per a la rehabilitació del museu Casa d'Areny-Plandolit a l'empresa Construccions Purroy per un import de 134.792,23 euros. Segons ha explicat el ministre portaveu, Eric Jover, es tracta d'un concurs públic, de modalitat ordinària i de caràcter nacional. Així, després de les constatacions fetes pel departament de Patrimoni Cultural, on s'han detectat certes patologies en el sistema estructural de l'immoble relacionats amb el drenatge i l'evacuació d'egües, l'objectiu de les obres encomanades és impulsar un manteniment correctiu general de salubritat destinat a millorar les evacuacions de la xarxa pluvial. A més, també es vol millorar l'estanquitat de totes les cobertes i les ventilacions de les cambres secundàries de la planta baixa.\nTal com ha apuntat Jover, la casa va ser restaurada i reformada els anys 80 i convertida en museu. D'aleshores ençà, ha estat sotmesa a nombroses operacions periòdiques de manteniment preventiu, i ara requereix una actuació més estructural. Està previst que les obres tinguin una durada de vint setmanes a comptar de la data de signatura del contracte.\nRenovació de les màquines de musculació pel CTO\nAixí mateix, el portaveu del Govern també ha informat de la licitació per al subministrament i instal·lació de set màquines específiques per al treball de força i musculació per equipar el gimnàs del Centre de Tecnificació d'Ordino (CTO). L'objectiu és posar a l'abast dels esportistes dels programes de tecnificació màquines amb la qualitat suficient i amb diverses funcionalitats tècniques específiques per a l'entrenament de la força de diferents grups musculars amb la voluntat de facilitar la millora del seu rendiment.\nAquesta millora de les instal·lacions del CTO forma part dels objectius d'inversió previstos al pla del Govern, Horitzó23, per al Centre de Tecnificació Esportiva d'Ordino amb la voluntat que la infraestructura es converteixi en el centre de referència pels esportistes d'alt rendiment. L'objectiu és que les inversions tinguin continuïtat amb noves millores previstes al pressupost per a l'any 2021.\nAmb la voluntat que les màquines puguin continuar donant servei, la licitació també estipula que quedaran ofertes i cedides al centre penitenciari de la Comella per a equipar els espais de gimnàs dels mòduls d'homes i dones.\nLa licitació de la nova maquinària es procedeix mitjançant concurs públic, nacional, de procediment obert i amb modalitat de contractació urgent. La urgència de la contractació sorgeix pel fet que és necessari poder disposar l'abans possible de l'equipament. Les empreses que vulguin presentar-se tenen temps fins al proper 18 de novembre d'enguany.


“No he rebut cap herència política perquè jo no soc hereu de ningú” - 7accents\nFèlix Larrosa Alcalde de Lleida\n15.12.2018 05.00 h\nFèlix Larrosa, conversant amb '7accents'. (Foto: Santi Iglesias)\nGerard Martínez. Què en queda de l’estil Ros en l’actual alcalde?\nFèlix Larrosa. Cadascú té el seu propi estil, i en el moment que una persona ja no hi és aquest estil desapareix. Jo actuo com soc jo, no em trobaries pas canviat de quan ens vam conèixer ara fa uns anys. És a dir, un nou alcalde, un nou estil.\nG. M. ¿Com valora l’herència que li ha llegat Àngel Ros?\nF. L. No em considero hereu de ningú i, per tant, no he rebut cap herència.\nG. M. Què li diu la família d’aquest nou repte?\nF. L. Abans de presentar-me a les primàries del meu partit vaig demanar el consens a tota la família. Ara em veuen feliç, tranquil i serè, començant per la meva mare i acabant per les meves filles, i això em tranquil·litza.\nG. M. ¿Com es guanyen unes primàries sense ser el candidat oficialista?\nF. L. Es tracta de presentar un projecte, un model, un lideratge i un estil. Vaig treballar plenament per convèncer els afiliats sobre qui era jo i com podia afrontar la posició de l’alcaldia. Durant el procés de primàries em vaig sentir molt empoderat per la militància, entre tots em van fer millor candidat i millor persona, i és que hi havia tantes persones que em traslladaven la seva visió, les seves inquietuds i els seus anhels, que era impossible no créixer com a persona i com a polític.\nG. M. Dels seus antecessors, ¿amb qui es queda: Ros o Siurana?\nF. L. No triaré, tampoc no et contestaré amb el tòpic que no es pot triar entre el pare i la mare, només et diré que tots dos tenien estils molt diferents i que l’estil Larrosa serà molt diferent dels estils Siurana i Ros.\nG. M. ¿Ja s’ha plantejat algun nom de cara a la seva futura candidatura a l’Ajuntament de Lleida?\nF. L. No, no hi he pensat ni un minut, en les llistes, ni un sol minut. Només sé el que m’han traslladat alguns regidors actuals sobre el que creuen que han de fer o el que faran. En definitiva, converses informals en què, això sí, una regidora m’ha manifestat el seu desig d’acabar la seva participació en la primera línia de la política municipal.\nG. M. Presseguer, Camps i Mínguez havien sonat com a clars favorits a substituir Ros al llarg dels últims anys, però finalment ha sigut vostè l’elegit. ¿En quin moment decideix entrar a les travesses?\nF. L. Quan Ros anuncia que deixa l’alcaldia, l’1 d’agost, ni més ni menys. Jo no treballava amb la idea de ser alcalde, malgrat que m’ho puguin atribuir, i és que alguns diuen que quan faig el salt a primer secretari de l’agrupació ho faig per aspirar a l’alcaldia. Però no és així, al contrari, és després d’un període de crisi en el si del partit, que acaba en mans d’una comissió gestora. I com que no s’albira cap moviment de lideratge, em postulo com a candidat únic i, de totes maneres, poso les urnes.\nG. M. Vist el tarannà, també estilístic, dels seus antecessors, ¿creu que la ciutat està preparada per a un alcalde com vostè?\nF. L. Espero que sí. (riu) Realment desitjo que sigui així.\nG. M. Els ciutadans tenen dret a saber com és el seu alcalde. Ajudi’ns a conèixer-lo una mica millor...\nF. L. Soc tossut, de vegades no m’agrada que em portin la contrària, però soc molt fàcil en aquest aspecte, perquè quan algun dels meus col·laboradors em renya després li acabo donant la raó, rectifico ràpidament. També soc molt intuïtiu, cosa que té riscos, perquè això em porta a arriscar massa. I tinc molts defectes: per exemple, m’agrada parlar massa, però també m’agrada escoltar. Per això les converses amb mi s’allarguen tant, com és el cas... (riu)\nG. M. Finalment heu optat per canviar quatre plaques dels carrers franquistes de Lleida, però l’oposició no s’hi conforma i demana la retirada d’altres noms com el de Casimiro Sangenís. ¿No seria millor treure’ls tots i acabar amb aquesta polèmica?\n« Ja no parlaré més del tema dels carrers amb noms franquistes »\nF. L. Ells que facin el que vulguin, però jo d’aquest tema ja no en parlaré més, per un motiu d’allò més clar: hem actuat amb tota la racionalitat del món. Per tant, en el cas d’aquelles persones que ha quedat fefaentment demostrat que van participar en l’aixecament del 1936 i la repressió posterior, que són quatre, se’ls retirarà el nom dels respectius carrers. La Plataforma Lliure de Franquisme fins i tot ha hagut de fer-se enrere en relació amb el nom de Lluís Besa, un regidor de la Paeria que va ser afusellat i al qual el règim franquista va concedir un carrer, perquè ningú no ha aportat proves que tingués cap paper en el cop del 36. És lògic que hi hagi visions diferents sobre aquest tema, però ara ha arribat l’hora de recuperar un altre esperit, el de l’entesa i el diàleg, i d’oblidar-nos de debats estèrils.\nG. M. Fa la sensació que Ros tenia molta pressa a enllestir el nou POUM de la ciutat. És així?\nF. L. Vam començar a treballar en el POUM fa set anys, i set anys no considero que sigui córrer, precisament. El pla vigent ens abocava a consolidar una greu situació de desconnexions urbanes, tenim espais que s’han d’optimitzar i que hem d’incorporar al traçat de la ciutat per fer possible una Lleida més cohesionada, també en principis d’eficiència i sostenibilitat i de funcionament dels serveis urbans. De fet, tant el sistema d’espais verds com el d’equipaments s’han de repensar per donar més confort a la ciutadania. Tanmateix, quan la Generalitat va anunciar que la variant sud no seria una realitat ens vam adonar que calia dur a terme un planejament en profunditat de la connectivitat del sud de la ciutat. Tingues en compte que les ciutats són ens molt vius i, per tant, havíem de crear una eina que ens permetés adaptar-nos ràpidament a les necessitats que es poguessin generar. Per cert, ja t’he dit que m’agradava molt xerrar, oi? (riu)\nG. M. Dels nous pressupostos ha afirmat que són sòlids, ambiciosos, rigorosos i que toquen de peus a terra. En canvi, l’oposició els considera continuistes i amb una previsió d’ingressos totalment irreal. ¿A qui ens hem de creure?\nF. L. Dona una ullada a les esmenes que han presentat la resta de grups i no en tindràs cap dubte. D’una banda, el Comú vol que pressupostem 2 milions d’euros més en una taxa que està impugnada; de l’altra, la Crida ens demana que incrementem els ingressos en funció de les sancions als pisos buits, i en aquest sentit vull recordar que ja hem obert més de 200 expedients per pisos buits a la ciutat de Lleida que ens ha tombat el TSJC. Són només dos exemples que demostren que jo així també faria uns pressupostos brutals. L’oposició no ens pot demanar que destinem 50.000 euros a una obra que els tècnics asseguren que no costarà menys de 300.000 euros només per acontentar l’associació de veïns d’un barri, perquè amb aquests diners com a màxim podrien arreglar 100 metres d’una vorera. L’alcalde, per tant, no ho inclourà als pressupostos, bàsicament perquè no pot pagar l’obra sencera.\nG. M. ¿L’incomoda seguir comptant amb el suport de Ciutadans?\n« Estic molt còmode i tranquil amb el suport de Ciutadans »\nF. L. Estic molt còmode i tranquil. El projecte que presentem és 99,8% socialdemòcrata i progressista, com es pot comprovar en el cas dels pressupostos acabats d’aprovar. És lògic i legítim que en una situació de negociació política s’incorporin altres propostes, i les esmenes del grup de Ciutadans resulten assumibles i encaixen perfectament en el model de ciutat.\nG. M. Un futur pacte de govern amb Toni Postius sembla inviable...\n« El Toni Postius no el veig ni constant ni fiable »\nF. L. El Toni té un problema: no el veig constant ni fiable. Per tant, seria complicat.\nG. M. El jutjat de Lleida l’ha citat a declarar per les presumptes irregularitats de l’EMU denunciades per Postius mateix. ¿Com està vivint aquesta situació?\nF. L. Amb tranquil·litat. Tinc el convenciment absolut que no hi ha hagut cap irregularitat. Formava part d’un consell d’administració assistit per serveis tècnics i jurídics que ens assessoraven perquè totes les nostres decisions estiguessin dintre de la legalitat vigent.\nG. M. Amb l’adeu de Ros i Reñé, ¿comença una nova era política a Lleida?\nF. L. Respecte absolut per Reñé i per la presumpció d’innocència. Ara bé, hem de ser molt prudents, rigorosos i transparents, són principis que sempre hem de tenir presents quan exercim un càrrec a l’administració pública.\nG. M. L’oposició li augura una vida política curta i li agrada anomenar-lo Larrosa el breu. ¿Com preferiria ser recordat?\nF. L. Larrosa, el de la bona política.


Route Sant Pau de Segúries-Coll Pregon-Collada de Capsacosta-Puig Sacreu-Can Mic-Font Puda - Sant Pau de Segúries, Catalunya (España)- GPS track\nSant Pau de Segúries-Coll Pregon-Collada de Capsacosta-Puig Sacreu-Can Mic-Font Puda\nGeüpload 7 januari 2018\nJORDI FREIXA SALA Alle rechten voorbehouden\n960 maal bekeken, 78 maal gedownload\nAnirem a l'església vella de Sant Pau per continuar per la Via Romana. A uns 50 metres tenim la casa de l'Hostal de Dalt, a uns 30 metres aproximadament d'e la casa, deixarem la Via Romana i agafarem el camí que puja per la cara de Llevant en direcció al sud-est.\nAquest camí ens pujarà, primer al Collet que queda entre la Cota 953 i el Cim de l'Empriu, on trobem una vella pista forestal, que ens pujarà al Cim de l'Empriu. La baixada la farem per la cara sud-est, seguint la tanca del vaquer elèctric, que ens portarà al Coll Pregon.\nAnirem per la vella pista que marxa força planejant en direcció a Llevant fins trobar una cruïlla de camins (cartells indicatius). Agafarem el camí que puja en direcció sud per anar a trobar la Via Romana en la Collada de Capsacosta.\nContinuarem per la Via Romana tot baixant en direcció a Ponent fins trobar una cruïlla (pal indicatiu).\nDeixarem la Via Romana i agafarem un camí que ens queda per la cara sud i marxa en direcció a Llevant per trobar de seguida una vella pista (té una tanca). La seguirem en direcció a Ponent. Creuarem el Pla de les barraques i arribarem a les feixes del Coll Salarca.\nAnirem a la seva punta sud-est, on trobarem el camí que seguirem (direcció a Ponent), fins trobar una cruïlla (cartell indicatiu), cal recordar aquesta cruïlla, anirem i tornarem. Anirem pel camí que venim, per de seguida trobar una nova cruïlla.\nSeguirem la que marxa al sud-oest per portar-nos amb pocs metres al mirador de les Pedroses, o d'en Serra, on podrem contemplar unes bones vistes de la Vall de Sant Ponç d'Aulina. Retornarem a la cruïlla descrita i agafarem el camí que puja, en direcció nord-oest, al cim del Puig Sacreu. És un molt bon mirador de la Vall. També del Pirineu Oriental i en un dia clar de la Marina.\nLa baixada la farem seguint la pista que marxa en direcció al sud-oest a trobar el Pla de Can Petit. Seguirem el camí que marxa al sud-est, per anar al Mirador d'en Gueri, que ens permet una bona vista de la Vall de Sant Ponç i de la Marina en dies clars.\nRetornarem al Pla i seguirem per la pista que marxa a Ponent, fins que en el primer revolt que canvia de sentit, trobem una cruïlla (pal indicatiu). Deixarem la pista i seguirem pel camí (senyals de PR, grogues i blanques). Passarem pel costat de les runes de la casa de Can Mic, on podrem beure un gran Llorer i arribarem al Collet de la Brolla de Can Gorra que està al costat de la Cota 942.\nBaixarem pel mig del prat herbat, en direcció al nord-est, a trobar el camí que baixa a la pista forestal que tenim a sota. La seguirem en direcció a Llevant, (estem sobre el GR 1, senyals de pintura vermella i blanca, que ens acompanyaran fins a l'entrada de Sant Pau), fins arribar al rec de la Font Puda (pal indicatiu). El resseguirem pujant per dintre del Rec, per trobar la Font Puda (aigües medicinals sulfuroses).\nRetornarem a la pista i la seguirem novament en direcció al nord-est fins trobar una nova cruïlla (pal indicatiu). Deixarem la pista i anirem per el camí, que ens portarà a trobar la pista que puja al Pla de Can Petit. La seguirem tot baixant un petit tros per agafar el camí que per la cara de Llevant puja a trobar les primeres cases del Poble.\nCreuarem les cases en direcció nord, per anar a trobar un petit mirador del poble. Un cop gaudit de les vistes del poble, només ens restarà baixar al centre del Poble.\nCartografia Editorial Alpina, mapa Alta Garrotxa o també Taga.\nHostal de Dalt\nCruïlla del Diumal\nDeixar Via Romana\nCruïlla Puig Sacreu\nMirador del Cingle de les Pedrosses\nCruïlla St. Pons\nCruïlla Can Mic\nCruïlla d'en Catllar\nJordi , enhorabona per la ruta i l'entorn. Molt maco aquest camins de Sant Pau de Seguries, racons que conviden a tornar-hi.\nAvui l'únic que ens ha fallat ha estat el solet.\nAlfons Tauler 15-apr-2019\nVarem fer aquesta ruta el passat dissabte. Molt completa i variada. A la font de la Puda hi ha un cartell que posa > Sant Pau ... i no recordo que més. Ens va fer gràcia, ja que es tractava d'una pujada amb força pendent i uns escalons al terra, i vam pujar per allà en lloc de recular uns metres. Uns camins més elevats i paral·lels al teu ens varen portar a retrobar el teu camí a on hi ha una tanca, ja prop de Sant Pau.\nJORDI FREIXA SALA 15-apr-2019\nUna ruta fantàstica, molt entretinguda i per uns paratges molt bonics. L'hem feta a finals de juny, quan la calor ja ha començat a apretar fort, però la major part del recorregut és molt ombrívola i relativament fresca.\nJORDI FREIXA SALA 25-jun-2019\nHallo, vond deze interessante route Sant Pau de Segúries-Coll Pregon-Collada de Capsacosta-Puig Sacreu-Can Mic-Font Puda https://nl.wikiloc.com/routes-wandelen/sant-pau-de-seguries-coll-pregon-collada-de-capsacosta-puig-sacreu-can-mic-font-puda-21910366 Met vriendelijke groet,, Wikiloc | Tracks uit de hele wereld\nIk heb deze kaart met JORDI FREIXA SALA\nVraag JORDI FREIXA SALA om je toevoegen als metgezel op deze route


Domicili Provisional » Festa Ubuntaire a Amer\nFesta Ubuntaire a Amer\nPosted Novembre 24, 2008 Comments(0)\nEl proper dissabte 29 de novembre tindrà lloc a la vila d’Amer (comarca de La Selva) una festa de presentació de la nova versió de la distribució de GNU/Linux Ubuntu, la 8.10, que porta per nom “Intrèpid Íbex”. Podeu veure la ubicació exacta del local de la festa a continuació:\nMostra un plànol de situació\nLa festa consistirà de diverses xerrades, jocs i altres activitats que s’aniran succeïnt durant tot el dia, en paral·lel amb una “Install Party” en la qual s’oferirà suport tècnic a totes aquelles persones que vulguin instal·lar-se aquest sistema operatiu als seus ordinadors.\nPodeu trobar un programa més detallat a la pàgina de la festa corresponent al wiki de l’equip d’ubuntaires en català.\nAFEGITÓ: Si teniu pensat anar a alguna de les activitats, i/o quedar-vos a dinar, és molt recomanable que us inscriviu en aquest formulari, per tal de poder fer una previsió més acurada dels assistents.\nUs hi esperem o, si mes no, us preguem que feu difusió d’aquest esdeveniment a les persones i/o entitats que cregueu que hi puguin estar interessades.


El ple acorda modificar el pla urbanístic i l’adhesió al manifest SOMESCOLA\nEl ple de l’Ajuntament de Gironella va aprovar ahir la modificació de les normes del pla urbanístic de Gironella per poder ampliar una de les naus de la colònia de Viladomiu Nou, i l’adhesió al manifest SOMESCOLA.\nPLA URBANISTIC DE GIRONELLA\nEl pla urbanístic de Gironella, creat l’any 2003, no està adequat a la realitat física de les edificacions, i es modificarà per ajustar-lo a la realitat. Aquests canvis també permetran que l’empresa Balvitex SL, ubicada a Viladomiu Nou, pugui ampliar la volumetria interior d’una de les fàbriques de la colònia amb l’objectiu d’incorporar dues línies de producció. L’alcalde de Gironella, David Font, va destacar que aquesta modificació permetrà recuperar edificis sense activitat productiva a dia d’avui, guanyar espai industrial al municipi, crear zones verdes, i una compensació de 16.000€ que l’empresa Balvitex SL haurà de pagar a l’ajuntament.\nMarc Rojas, d’Esquerra, va posar en dubte la conveniència dels interessos públics en aquesta modificació. David Font, va explicar que aquesta modificació permetrà garantir l’activitat econòmica al municipi, i que la creació de dues línies de treball per part de l’empresa es traduirà en llocs de treball al municipi.\nLa modificació es va aprovar amb els vots a favor de l’equip de govern i l’abstenció del grup municipal d’ERC.\nDurant la sessió plenària es va aprovar per unanimitat l’adhesió al manifest de SOMESCOLA i el suport a la consolidació, protecció i millora del model educatiu català, i al model de cohesió social que aquesta representa.\nSOMESCOLA és una iniciativa creada per entitats cíviques, culturals i de l’àmbit educatiu per a coordinar totes aquelles persones, entitats i institucions que es comprometen a actuar de manera activa en el suport del model educatiu català, que contribueix a construir una societat més cohesionada, democràtica i lliure, i que no separa els infants i jover per la seva llengua d’origen.\nMOVIMENT CAPITAL AJUNTAMENT\nDurant el torn de preguntes, el grup municipal d’ERC va qüestionar el motiu de mantenir el capital municipal a Caixabank i en canvi retirar els fons de Banc Sabadell. David Font, alcalde i regidor d’hisenda, va citar Oriol Junqueras, afirmant que el canvi de seu dels bancs i empreses “és de caràcter temporal”, i espera poder “tornar a la normalitat”. En aquest sentit, Font també va explicar que s’han revertit els moviments de diners, i que s’ha aprofitat per negociar amb CaixaBank una subvenció de 10.000€ per a la rehabilitació d’un pis social, així com també s’han iniciat converses amb la caixa d’enginyers per obrir-hi un compte corrent.


Les revelacions de Lars Vogt - Revista Musical Catalana\nLes revelacions de Lars Vogt\nPALAU 100 PIANO. Lars Vogt, piano. Obres de Bach i Beethoven. PALAU DE LA MÚSICA. 26 DE MAIG DE 2016.\nHi ha repertoris, hi ha obres concretes, que formen part del cànon musical d’Occident, que són tresors immarcescibles de la cultura europea; obres sublims i colossals que ens captiven perquè ens diuen de tot, que ens obren mons nous, i que no ens cansaríem mai d’escoltar. La gran majoria de les Sonates per a piano de Beethoven, i per descomptat les Variacions Goldberg de Johann Sebastian Bach –el repertori que va tocar Lars Vogt al Palau de la Música en el cicle de Piano de la temporada Palau 100– són músiques reveladores, d’or pur, que captiven un públic potser reduït però que les consumeix amb avidesa i devoció; melòmans amb múscul que ja les han tastat infinitat de vegades en versions perfectes, fins i tot en concert i per múltiples intèrprets. Aleshores, quin interès pot tenir anar al Palau i sentir-les per enèsima vegada? Què pot animar l’aficionat amb aquest perfil a tornar a escoltar-les en concert, i allunyar-se de l’altar digital personal on té la versió amb majúscules, la que considera insuperable i definitiva? Doncs Lars Vogt ens ho va revelar en aquest concert. Precisament ell, un músic com ell i els músics com ell són la raó sagrada per la qual val la pena tornar a escoltar en concert obres fonamentals com aquestes. Perquè són concerts que es converteixen en cerimònia, que ens posen a tots a prova, i que poden acabar sent –gloriosament– irrepetibles, potser inoblidables. Músics d’enorme categoria que estan a l’alçada de l’obra que toquen i que, talment exegetes, les fan viure amb colors nous, amb replecs insospitats, en un univers sonor sorprenent i revelador. I no n’hi ha prou amb el domini de l’obra i l’absoluta perfecció tècnica amb l’instrument: això ja es pressuposa. El veritable valor d’un recital com aquest és escoltar tot allò que l’intèrpret ens pot explicar d’aquell monument sonor, tot el que aporta a l’obra, el sentit i la profunditat que hi dóna, la seva visió personal d’una música que, malgrat tocar-la amb la partitura al davant, porta tatuada a l’ànima i que l’ha somiada centenars de vegades. Aquesta és la grandesa de concerts com aquest. Evidentment, la commoció que pot provocar una interpretació concreta també depèn de l’estat perceptiu, espiritual i anímic de l’espectador, però si la ment i l’ànima estan receptives i predisposades a ser fortament penetrades, l’experiència pot arribar a tenir efectes psicotròpics. Que un espectador es quedés completament sol enmig de la platea, aplaudint després d’un quart d’hora d’ovació general i ja amb els llums de sala fent fora el personal (i segurament el pianista dutxat i vestit), n’és només un símptoma curiós i simpàtic. També és cert que a la mitja part, i després de les Variacions Goldberg, hi va haver desercions, i que només es va omplir la platea i una part del primer pis del Palau. Però la sensació general va ser de plenitud, d’haver presenciat un concert especial.\nQuan anem a escoltar una obra com les Variacions Goldberg en concert, un té l’íntima convicció que allò sonarà a la perfecció, impecable, immaculat; cap pianista professional s’hi atreveix si no la té perfectament dominada. I això és el que ens trobem en la majoria d’enregistraments d’aquesta obra: precisió, nitidesa, pulcritud. Exactitud. Però la màgia, allò que converteix un bon concert en una experiència commovedora, sorgeix quan l’intèrpret és capaç de revelar coses insospitades d’aquella música, coses intangibles, inexpressables, que van més enllà i que no estan escrites a la partitura. I sense trair-la. Són moments agafats al vol, que et deixen clavat a la cadira, potser irrepetibles. I en aquest concert, Lars Vogt ens va situar en aquest estadi. Va tocar Bach amb una serenor i una delicadesa inefables, sense renunciar als matisos que li permetia el piano, però sense trair la sonoritat mòrbida i transparent que el clavicèmbal de dos teclats, l’instrument per al qual Bach va compondre aquesta obra, li atorga. Una versió equilibrada quant a tempi, però rica i diversa en afectes i matisos, i per sobre de tot íntima i de gran tendresa. L’ària inicial, en tornar a repetir-se setanta minuts més tard al final de l’obra, va sonar diferent, com una carícia de bressol: Lars Vogt la va tocar diferent, o ¿érem nosaltres que ja estàvem transfigurats?\nEl concert s’hauria pogut acabar perfectament aquí, després d’una hora llarga de Bach. Però Lars Vogt ens va regalar una altra joia del repertori, un altre testament musical pianístic, en aquest cas de Beethoven, amb la Sonata núm. 32, en Do menor, op. 111, l’última sonata per a piano que va compondre el geni de Bonn. Una obra misteriosa i fascinant, en només dos moviments, que es clou amb una “Arietta –Adagio molto semplice e cantabile” amb aires de confessió i que té extraordinaris vincles amb la música de Bach que acabàvem d’escoltar, pel fet de ser estrictament un seguit de variacions elaboradíssimes i enigmàtiques. Lars Vogt va accentuar la solemne inquietud que presenta el “Maestoso” inicial, la rauxa i la passió que conté l’“Allegro con brio”, amb passatges plens d’esgarips i esgarrapades, de planys i laments, música convulsa en què Beethoven aboca sentiments i emocions fondes. Vogt la va traduir amb sensibilitat però sense contenció, cavalcant al galop per tots aquells agrests paisatges beethovenians i especialment pel formidable episodi puntejat i sincopat, gairebé jazzístic, absolutament visionari que ens continua sorprenent a mitja peça. El trino etern –i endimoniat– que anuncia el final de l’obra va ser un comiat cristal·lí i eteri d’un concert magnífic, amb música sublim però per sobre de tot amb un intèrpret, Lars Vogt, tocat per la vareta dels déus.


Avantatges del Servici Ajorna\nSenzill: només necessites el teu TPV perquè els clients puguen pagar amb qualsevol de les targetes de crèdit Bankia.\nEconòmic: finança les teues vendes a un cost molt reduït.\nSense riscos: rebràs el cobrament en el moment de la compra, i el risc l'assumix Bankia.\nÈxit: oferir facilitats de pagament es veurà reflectit en les teues vendes.\nFinançar els teus clients és tan fàcil com seguir estos senzills passos:\nAccedix en el TPV a “Operacions del Client” i selecciona l'opció “Gestió de pagament”.\nTecleja l'import i prem "Val”.\nPassa, inserix o acosta la targeta Bankia al TPV.\nIntroduïx el número de mesos i prem “Val”.\nEn la pantalla se sol·licitarà la introducció d'un codi de pagament per a finalitzar l'operació. Este codi coincidix amb el nombre de mesos que es vol ajornar la compra (3, 6, 9, 12 o 15 mesos).


El Prat al Día: 22-dic-2011\nEl Nadal al Prat, fa 100 anys.\nAmb aquest escrit inaugurem una sèrie d’articles d’Història del Prat, que periòdicament ens oferirà el nostre nou col.laborador; en Josep Ferret Pujol, reconegut historiador local, amb el que continuem amb la tasca ja anunciada d’incorporar mica en mica firmes de reconegut prestigi del nostre poble. No hi ha cap dubte que després del doctor Jaume Codina, en Josep Ferret es el nostre més reconegut historiador local , que ens honora amb la seva col.laboració a la vegada que ens permet conèixer una mica millor, l’història del Prat de LLobregat i concretament en aquest cas, com era el Nadal al Prat fa 100 anys.\nEL PRAT- NOTÍCIES DEL NADAL DEL 1911.\nJosep Ferret Pujol.\nEl Prat del 1911, d'ara fa 100 anys, era una localitat que just superava els 3.000 habitants, un trenta per cent dels quals residien a les 150 masies escampades pel seu terme municipal. El que podriem dir agrupació urbana, consistia en aquella època en un nucli històric situat a l'entorn de la Plaça de la Constitució, actual plaça de la Vila, i no molt allunyat hi havia el "raval de dalt", amb el carrer Sant Pere la seva via principal. "Les cases d'en Puig", a la carretera de la Bufera (actual carrer Casanovas) i les cases d'en Janet (a la cruilla del carrer Apel.les Mestres amb l'Avinguda del Remolar) completaven el que podriem dir agrupació urbana.\nL'agricultura era l'activitat econòmica principal, seguida de la ramaderia que estava principalment representada per les vaqueries de la Colònia Agrícola Casanovas i la Granja La Ricarda, tot que també n'hi havia en una quinzena de masies de la part baixa del terme. Abundaven també els ramats d'ovelles i cabres.\nEls menestrals, ferrers, fusters, constructors de carros i paletes residiem gairebé en el carrers que donen a la plaça de la Constitució (actual Plaça de la Vila). Lloc on a part d'algunes botigues hi havia els cafés, el Cine Modern, i la seu del Centre Artesà, entitat vuitcentista constituïda l'any 1883. El carrer Major i el carrer de la Bunyola, actual carrer de Ferran Puig, eren el més comercials.\nEls únics empleats municipals, a temps complert, eren el secretari de l'Ajuntament, l'Agutzil i un parell de serenos. De la seguretat del poble es cuidaven una parella de mossos d'esquadra. També a la platja del Prat, per evitar el contraban hi havia destinat un destacament de carrabiners, que habitaven en dos barracons de pedra, conjuntament amb la seva família.\nJustament el dia abans de Nadal de 1911, encara se sentien les martellades i el cop del mall del muntatge dels carrils de la nova via, que els ferroviaris de la línia del tren de Barcelona -Vilanova, instal.laven per convertir-la de via única a via doble, com ha estat fins temps recent. Aquesta va ser una gran milloria. En aquell temps no hi havien encara autobusos, i els veïns del Prat podiem emprar un servei de tartanes que cobria el trajecte del Prat a Barcelona.\nEl dia abans del Nadal de 1911, el rector de la parròquia de Sant Pere i Sant Pau del Prat, Mn. Anton Martí i Piñol i el seu coadjutor o vicari Mn. Joan Riba van preparar els oficis solemnes propis d'aquella diada de tanta significació cristiana, que començava aquella mateixa nit amb la "Missa del Gall".\nEls oficis solemnes d'aquell Nadal es van celebrar en la esglèsia parroquial d'estil neogòtic del segle XVII, amb el seu bonic i esbelt campanar de secció octogonal, únic temple que hi havia aleshores al Prat. L'acompanyament musical anava a càrrec del jove organista titular Joan Estalella Roig, participant també el cor parroquial d'homes que justament un dels principals cantaires era en Pau Estalella, conegut pel "Pauet del Bep", pare de l'organista.\nUn dels constums que sovint es celebrava a les cases que hi havia canalla, sobretot les dels menestrals, era el "Caga Tió". També era habitual que es cantessin algunes nadales.\nPer la tarda i nit del dia de Nadal, era també costum que en la "Sala d'en Bou" del Centre Artesà, es celebressin sessions de ball. Encara aquella època prosseguien els costums de la societat vuitcentista, cosa que es manifestava també en els balls. Els rigodons, polques, massurques, "Lanceros" i valsos eren les peces pròpies dels balls d'aquells temps.\nFelicitació de Nadal de Ángel García\nEl nostre col.laborador i reconegut dibuixant pratenc, Ángel García, ens felicita el Nadal com millor ho sap fer, amb una postal de nadal feta per ell mateix, que dediquem als nostres lectors, desde El Prat al día; volem compartir aquest tresor amb vosaltres, per tal de desitjar-vos feliç nadal i millor any nou.\nPublicado por Jac a las 14:15\nPREGÓ ON ES CELEBRA EL POLLASTRE DEL PRAT\nDit i fet per Pere Tàpias\nDiumenge 18 -12 - 2011\nMolt li plau a qui ha pregonat\nper carrers, cantons i places,\nen grans viles, quatre cases,\nfins hi tot en un descampat,\nprendre la paraula suara\ndoncs la paraula és encara\nel nus de la humanitat.\nMolt li plau la convidada,\nagraeix la presència,\nconfia no defraudar,\nmes aviat vol agradar,\na tota, tota la audiència.\nAllà on la sal es troba\namb el fang portat pel riu\nentre canyissars, joliu,\nun pagès de sang molt jove\nva plantar un pal de caoba\namb un rètol clarivident:\n- Anuncio a tota la gent\nque aquí queda fundat,\nun poblet de bona clova\ni per nom li poso: El Prat,\nel que aquí dic no és broma.-\nDemanem als Sants patrons\ntreball, salut i teca,\nque puguem pagar l’hipoteca,\nque no ens faltin calerons\nSecà, conreu, regadiu,\nhistòria feta amb barcassa,\na banda i banda del riu,\naiguamolls, terra de caça,\nindústria, totxo, ganassa\nLa Seda, La Paperera,\ncamins de sorra, drecera,\nbarraques, masies grans,\neixample, els dos gegants,\nfums, soroll, entitats\ntots plegats, barrejats,\nentre tots s´ha fet història\ncal guardar la memòria,\ndels presents i avantpassats.\nI trencant el cel blavís,\navions a tota pastilla\na Madrid, París, Sevilla,\na Palma, anar i tornar,\na Viladecans, a Gavà,\nAlguaire i Fuentealbilla.\nTres coses té el Prat,\nper les que ens cau la baba:\nels melons, la carxofa\ni per arrodonir l´estrofa,\nel pollastre pota blava.\nAristòcrata del plat\nel pollastre pota blava\nes el marquès del Prat,\ndel Prat i tota la plana.\nÉs el rei de la cassola\ni si vol, sap ser humil,\nembolicat amb pernil,\nel pollastre sempre mola,\na la brasa, amb coca-cola\namb bolets, arrebossat,\namb samfaina, a la planxa\nel pollastre sempre enganxa.\nAmb carxofa, amb escarola\namb arròs, amb carmanyola\namb pèsols, fesols o fava,\nun consell de poetastre,\npe triar un bon pollastre,\nel del Prat, de pota blava.\nEl pollastre anys enrere,\nera de l´àpat, la vedette.\nera el que tancava el banquet\nentre salses de primera.\nVingueren temps moderns\nde les coses barates\ni el pollastre il·lustrat\nva passar a segon plat\nfet a l´ast, amb patates.\nPerò sempre conserva\nja sigui pit o pota\nprestigi, classe, solera\nla seva carn és de primera\ni això, senyors, es nota.\nsi la crisi us amarra\npels dallonses o pel ganyot\ncassola, oli, al foc\ni un pollastre pota blava.\nQue el pollastre del Prat\n“tiene cuerda para rato”\nja ho diu la Belén Esteban\n-por este pollastre mato –.\nAgrada a reis, a poetes\nals banquers, als lletrats\nals rics, als arreplegats,\nals gormands, als tastaolletes,\nals vidus, a les tietes\ni també als indignats.\nI aquí cau el teló\nd´aquesta glosa glosada.\nQue visca el poble del Prat\ni el pollastre pota blava!\nPublicado por Jac a las 8:14


Comprar domini .BLUE a Catalunya | Dominis lliures\nCercar dominis .blue\nDisponibilitat i preu de dominis .blue\nMitjançant aquesta utilitat podràs comparar el preu dels dominis d'internet .blue i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.blue en lloc rentadoresbones.blue. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.blue\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.blue, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.